**TÁJÉKOZTATÓ**

A Tiszanánai Polgármesteri Hivatal jegyzője tájékoztatom a lakosságot, hogy a veszélyhelyzet alatt a magyar állampolgárok Magyarország területén hatályos, **lejáró hivatalos okmányai** a veszélyhelyzet megszűnését követő 15. napig érvényesek.

A havi rendszeres szociális ellátások rendszeres felülvizsgálatának időpontja a veszélyhelyet kihirdetéséről szóló 40/2020.(III.11.) kormányrendelet hatályvesztését követő 15 napon belüli időszakban esedékes, a felülvizsgálatot nem kell lefolytatni. Ezekben az esetekben a felülvizsgálatot a rendelet hatályvesztésének hónapját követő második hónap végéig kell lefolytatni.

A veszélyhelyzet alatt lejáró rendszeres gyermekvédelmi kedvezményre való jogosultság időtartama, valamint a hátrányos, halmozottan hátrányos helyzet fennállását megállapító határozat hatályának időtartama meghosszabbodik a rendelet hatályvesztésének hónapját követő második hónap végéig (**nem kell új kérelmet beadni a veszélyhelyzet fennállásának ideje alatt**).

Tiszanána, 2020. április 9.

Dr. Joó István

jegyző

**FIGYELEMFELHÍVÁS**

A Tiszanánai Polgármesteri Hivatal jegyzője felhívom a tisztelt lakosság figyelmét néhány hatályban lévő önkormányzati rendelet betartására.

**Tiszanána Község településképének védelméről szóló   
 21/2017.(XII.22.) önkormányzati rendelet, hatályos 2018.(I.01.)   
 napjától, továbbá az ehhez kapcsolódó településképi arculati   
 kézikönyv, melyet a képviselő-testület 100/2018.(V.31.) határozatával   
 fogadott el.**

A rendelet alapján településképi véleményezési eljárást kell lefolytatni új   
 építmény építési engedélyezési eljárásakor, meglévő építmény bővítésére,   
 településképet érintő átalakítására irányuló építési eljárást megelőzően.

A településképi véleményezési kérelem elbírálása a polgármester   
 hatásköre, aki a véleményét az önkormányzati főépítész szakmai   
 álláspontjára alapítja (kérelem a rendelet mellékletében található).

Az épületek felújítása során figyelemmel kell lenni az arculati   
 kézikönyvben meghatározottakra, például a tetőfedő anyagra és színére, a   
 homlokzat színére, továbbá a kerítés anyagára.

A településképi bejelentési kötelezettség elmulasztása esetén 100.000 Ft-  
 tól 500.000 Ft-ig Ft-ig terjedő pénzbírság szabható ki.

A rendelet teljes szövege és a településképi arculati kézikönyv a település   
 honlapján megtekinthető: www.tiszanana.hu

A tapasztalatok alapján az eltelt 2 évben nagyon sok épület felújítása   
 során a rendeletben foglalt szabályok nem érvényesültek (fekete színű   
 betoncserepek, tömött lemezkerítések különféle színekben stb.).

Tiszanána, 2020. április 14.

Dr. Joó István

jegyző

**FIGYELEMFELHÍVÁS**

**A közösségi együttélés alapvető szabályairól és az azokat sértő   
 magatartás jogkövetkezményeiről szóló 16/2018.(XI.30.)   
 önkormányzati rendelet. Hatályos 2019.(I.01.) napjától.**

A rendelet tételesen felsorolja azokat a közösségi együttélés alapvető   
 szabályait sértő magatartásokat, melyek megsértőivel szemben 5.000 Ft-  
 tól 200.000 Ft-ig terjedő közigazgatási bírság szabható ki.

Ilyen magatartások például:

* a közterület használat rendjével:
* a temetőben temetkezési tevékenységgel összefüggő
* folyékony hulladékkal összefüggő
* szilárd hulladékkal összefüggő
* köztisztasági szabályokkal összefüggő
* csendháborítás stb.

A rendelet teljes szövege település honlapján megtekinthető:   
 www.tiszanana.hu

Kérek mindenkit a rendeletben foglalt szabályok betartására.

Tiszanána, 2020. április 14.

Dr. Joó István

jegyző

**FIGYELEMFELHÍVÁS**

**A szeszesital közterületen történő fogyasztásának tilalmáról szóló   
 12/2019.(V.31.) önkormányzati rendelet. Hatályos: 2019.(07.01.)   
 napjától.**

A rendelet alapján Tiszanána település közigazgatási területén szórakozóhelyek, vendéglátó ipari egységek, kereskedelmi intézmények előtti közterületen, buszmegálló előtti területen, oktatási, kulturális és egészségügyi intézmények előtti közterületen szeszesital fogyasztása **tilos**.

A rendelet teljes szövege település honlapján megtekinthető:   
 www.tiszanana.hu

A rendeletben foglalt rendelkezéseket a rendőrség folyamatosan ellenőrzi,   
 és szabálysértési eljárást indít, vagy helyszíni bírságot szab ki a rendelet   
 megsértőivel szemben.

Különösen a jelenleg is fennálló veszélyhelyzet idején a csoportosulások   
 elkerülése végett mindenki tartózkodjon a közterületen történő szeszesital

fogyasztásától.

Tiszanána, 2020. április 14.

Dr. Joó István

jegyző

**FIGYELEMFELHÍVÁS**

Felhívom a tisztelt **eb tartó** lakosság figyelmét, hogy a kutyák közterületen lévő kóborlását **szüntessék meg.** Az elmúlt 3 évben havonta 15-20 kóbor eb befogásáról gondoskodott az önkormányzat darabonként 10.000 Ft összegben, mely az adott évi költségvetést 1,5 millió Ft-al terhelte meg a felelőtlen, az ebekről gondoskodni nem tudó tulajdonosok jóvoltából. Természetesen a befogott kutyákban chipek nem voltak, vélhetően a veszettség elleni védőoltást sem kapták meg.

**Ismételten felhívom a lakosság figyelmét arra, hogy az ebek tartásáról jogszabály szerint gondoskodjanak!**

Tiszanána, 2020. április 14.

Dr. Joó István

jegyző